સો આઇ એમ હિઅર અગેઇન. હવે ગમે કે ના ગમે પણ મને સાથે લઇને જ નીકળવું પડશે. અને યસ્સ. હું પણ આટલાં વર્ષોના ભૂગર્ભવાસ પછી એટલું શીખી છું કે ભઇ ટકી રહેવું હોય તો જમાના પ્રમાણે બદલાવું પડે. એટલે હું થોડી ફેશનેબલ બનીને પાછી આવી છું. કલરમાં, પ્રિન્ટમાં, ડિઝાઇનમાં, મટિરિયલમાં, સ્ટીચ અને પેચીઝની રીતે કે બીજી ઘણી રીતે મેં આકર્ષક બનવાના પ્રયાસો કર્યા છે. એટલે મને હાથમાં ઝૂલાવીને જવામાં તમને શરમ નહીં આવે એની હું ટ્રાય કરીશ. નહીં તો પછી થાય તે કરી લેજો....હા..હા....એટલિસ્ટ હમણાં થોડાં વર્ષો તો તમારાથી કશું થાય તેમ નથી. એટલે મને નિભાવી લેજો.